Kinde Ochopo Mar Dok Ruoth
1. Lwenje kod
lwenje oluoro piny, piny tungni koni gi koni.
2. Nyasaye
oseoro malaikene mondo okony lweny to gi yudo ka lemo onge.
3. E higa mar
1963, Legion Maria nene oyudo loch gi. To Jachien bende obiro kod Jochiende
man’geny gin e piny kendo gi dwaro chako tijgi e higa mar 1991.
4. Teko mar
Legion Maria biro dok chien nimar jopiny masira osen’gado ne ruodhgi buch tho.
5. An nene gi
sanda malit ahinya, gi tweya e jela. Jende duto man e piny Kenya ka otera duto.
6. Olonya duk,
atin’go losruok maru e jela.
7. Mokwongo
adhi Kapenguria, Shimo la Tewa, Migori, Homabay, Kodiaga, Ukwala; mano akedo ne
Legion Maria.
8. Kapenguria otweya
gi Jomo Kenyatta ka walaro loch mar Kenya; ma nyaka waketo KANU e loch.
9. To awuoro ka
Serikal mar KANU oramo chuth gi dwaro nega; to ok rach, nowachi ni chiero
mihongo ema gawi. Wan’gni to adagi, ok adog e lweny.
Kane Ruoth Jesus Dwaro Tho
10. Ruodhwa Jesus
Kristus kane odwaro tho, ne opuodore ahinya. To wang’ni ok ang’eyo ni nobed
nadi kuom jaraten’g.
11. Chon Judas ne
ondhoge ma ogure e Msalaba; to wang’ni to upime gi yien motwo koso?
12. Ero mon
oseikore winjore gi chuo mondo gindhog wuod dhano.
13. Asehombo
Bikra Maria mondo ooma to odagi ni pod odon’g higni ariyo; to bende pod onyalo
medo.
Usedagi Wechena
14. Usedagi
wechena; usewito nyithinda; tinde alamou-alama eka yiena achiem.
15. To akwayou
nyithinda moyie koda, kik uringa; an bende ok naringu.
16. Gima omiyo
ahero jok ma mongi, ma omiyo ahoyogi gi pesa, ahoyogi ni mondo giyie apuonjie
kata higni moko ariyo kende.
17. Ndalona
oserumo chuth, ringra ni biro lokore gimoro nono.
18. Bishobe,
Kadinache gi Pate, gi biro ringa; to un nyithinda kik uringa.
Lich Ma Biro Seche Dok Simeo
19. Piny nobed
malich ne nyithinda ma kiye gi mond liete. Enoyanyu nikech asebedo maonge.
20. Koko biro
bedo kendo ringra nokethre ka pod Jodolo laro kombe kod pesa.
21. Onge Bishop
kata Kadinar ma norwaka, to mana un jok ma adakgo; kik uringa.
22. Gini mor ni
koro asetho chuth, kendo giniriembu e kanise.
23. Sani ero
awinjo wach moro ni ukabila; ukabila podi. Legion Maria biro pogore matindo
tindo.
24. Serikal mar
piny biro tungni mos matin-tin ka gilaro kombe. Serikand Legion Maria bende
ginichak gore kendgi ka gilaro kombe, mwandu, pesa kod mon.
25. Kiyena
nosandre malit. Nogo ngero ni kudni achiel ema towo rin’go; thona nobed malich
ne piny.
26. Piny notungni
ahinya; buche noyalre to onge ng’ama nonyal nimar gigi duto nondiki gi dho
Johulo.
27. Awuoro kaka
ajemo ne nyithi kiye kod mond liete; kata gisandre to polo margi.
28. Luluna nogol
oko ne mbithe kendo lepa nogoye ombulu. Jodolo noyak pesana ka giwacho ni tinde
loch odon’g e lwetwa, kendo thigo oyawo ne pata.
29. Ubiro neno
malit ahinya kendo ibiro yanyou ka inyisou ni nene usenega kendo umany kuma
udhiye udhi udagie; to kik uringa.
Jondhok Madwaro Loso Legion
30. To kata Judas
ka nene ondhogo Jesus, nene odere owuon. To kata mana jo Yahudi bende nohang
kuom gi weche.
31. Weche gi
ndikuru mondo uparnegi.
32. Giniriembu ka
giwacho ni weche Baba we nyisowa, wan wadwaro loso Legion Maria. To asayou ni
kik uringa.
33. Jo ndhok
oseikore machiegni, moko bende achiemogo e tawo achiel.
34. Gisetemo gi
yore duto to atamogi nikech ndalona pok ochopo. Abiro poyou apoya ni atho.
35. To (ka
asetho) ringra kik uter e hospital nikech Serikal on’geyo ni ariek gi biro golo
gik moko kuoma.
Ka Asetho, Kanuru Ringra Mapiyo
36. Kata atho
Jerusalem, kata atho mana Manyatta, golauru mos utera Kalafare mos uyika
piyo-piyo.
37. Oganda mag
polo osegoyo sei te, mana Bikra Maria ema pod odon’g, owacho ni saa podi.
38. E higa ma
adhiye ni, en higa ma dhako; to maluwe ni to ubiro neno kod wan’gu.
39. Kata mana
wuon dala kodwaro tho to oluongo nyithinde kendo opogogi mwandu.
40. An mwandu ma
awenu en mana lemo kende.
Aol, Adwaro Dok
41. Chunya ool
kendo an kod del malit.
42. Yes! Pod adhi
nyime, jogo to we ogo koko; koko no oserumo?
43. In Rafael
Onyango, konyna nyithinda gi, migi sabun. Ma enobed hapi.
44. Alfred Okiya,
kiye gi aketo e lweti. To moloyo in Ach-Bishop, ritnagi, kik uwe gisandre. Kata
gidak mana kod Ahenda to idhi ilimogi to gin bende gilimi.
45. Ero umor ni
amiyou pesa; pesa oserumo ubiro sandore malit.
46. Dalana
Jerusalem biro don’g gunda kendo nyithinda biro ringo ka gike e piny; moko biro
dhi e bache, moko biro dwaro chuo mondo oterre kodgi nikech chandruok.
47. Dala ma
chunya nowuogie nobed kod koko mang’eny kendo lemo nobed matin ei dalano. Siasa
nobed man’geny ei pinyno, kuom Serikal kod kuom jo
Legion Maria madongo.
48. Ero aloso to
ugoyo koko, ubiro sandoru ma moko biro kwalo gige ji.
49. Wach Jogena,
nyithind kiye kod mond liete biro kelo koko maduon’g; to onge ng’ama non’ge,
gibiro medo yanyou.
50. Magi duto
biro timore nikech Jodolo odagi puonjna te, gi tiyo gi maggi gi wegi.
Telo Makare
51. Kata chon
kane wan e Katholik magi ne ok timre kendo ne wa luoro wasista ahinya-ahinya.
52. Padri ok loki
oyuma-oyuma; Padri ka idwaro loki to oyudo barua ka odon’g dweche adek, kendo
chien’g ma odwaro dhi to Jokristus mage goyone oriti maber.
53. Ok kaka
maruni ma kiny ka kiny olok Padri, kendo onyiso Padri ni an Bishop an ema
awacho kendo adwaro ni mondo idhi piyo-piyo; an ema an kod teko ka ahero to
achungi dichiel.
54. Bishop mondo
orit Dayoses mare kod lemo gi gedo, ok kod siasa kod sero mon kaka Ong’awo kod
Ach-Bishop Alexius maka Agano, gin to mach kendo ma iye.
55. Loko Pate
koni gi koni ok adwar; Padri en chuny Jokristus (kendo) seche ma koro iloke
piyo-piyo kama, samoro en kod gope moko, iseketho chuny Jokristus kendo ikelo
samuoyo ei kanisano; kendo kanisano ok nyal gerore.
56. Beduru e
achiel; luoruru jotendu; pidhuru kiye kod mond liete; to ka udagi timo kamano
ma uchako kod meku eka ubiro pogoru matindo-tindo ka ularo pesa kod mon.
57. In Nomine
Patris.....Amen.
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn ban_Latn luo_Latn luo_Latn luo_Latn lmo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn tso_Latn luo_Latn luo_Latn luo_Latn uzn_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn kin_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn crh_Latn luo_Latn luo_Latn luo_Latn luo_Latn luo_Latn luo_Latn luo_Latn crh_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn dyu_Latn luo_Latn luo_Latn luo_Latn luo_Latn luo_Latn luo_Latn dyu_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn vec_Latn luo_Latn luo_Latn luo_Latn luo_Latn yor_Latn luo_Latn plt_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn tso_Latn luo_Latn luo_Latn luo_Latn luo_Latn luo_Latn luo_Latn srd_Latn epo_Latn